b'\n_START_ARTICLE_\nGrand Prix de Pau\n_START_PARAGRAPH_\nGrand Prix de Pau je vsakoletna avtomobilska dirka, ki poteka v francoskem mestu Pau. Prvi\xc4\x8d je potekala \xc5\xbee leta 1901, redno pa poteka od leta 1933, z izjemo let med drugo svetovno vojno. Poteka po ulicah mesta Pau in je v marsi\xc4\x8dem podobna bolj slavni dirki Formule 1, Veliki nagradi Monaka._NEWLINE_V petdesetih letih sta tu potekali dirka Formule 1, ki pa ni \xc5\xa1tela za prvenstvo, in dirka Formule 2. Od leta 1964 je bila dirka del francoskega in kasneje evropskega prvenstva Formule 2. Formula 3000 je v Evropi zamenjala Formulo 2 leta 1985 in dirka je bila del evropskega prvenstva do leta 1999, odkar tu poteka dirka Formule 3.'